9. การจัดการ

คณะกรรมการบริษัทฯ ประกอบด้วยกรรมการจำนวน 11 คน เพื่อทำหน้าที่กำหนดนโยบาย
และทิศทางการดำเนินธุรกิจพร้อมทั้งกำกับดูแลให้ฝ่ายจัดการภายใต้การนำของกรรมการจัดการดำเนินธุรกิจตามแนวทางที่กำหนดไว้อย่างมีประสิทธิภาพและประสิทธิผล
กรรมการต้องปฏิบัติหน้าที่ให้เป็นไปตามกฎหมาย ข้อบังคับบริษัทและมติที่ประชุมผู้ถือหุ้น
รวมถึงให้ตรงตามเป้าหมายและวัตถุประสงค์ของบริษัทฯ ด้วยความซื่อสัตย์สุจริต โปร่งใส
เว้นแต่เรื่องที่กำหนดโดยคณะกรรมการกำกับหลักทรัพย์หรือตลาดหลักทรัพย์แห่งประเทศไทยว่า
คณะกรรมการต้องเสนอต่อที่ประชุมเพื่อขอความเห็นชอบและอนุมัติของที่ประชุมผู้ถือหุ้นก่อนดำเนินการ
ตามกฎหมายและข้อบังคับของบริษัท

ขอบเขตและอำนาจหน้าที่ของคณะกรรมการ

1.  ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัทฯ
    ตลอดจนมติที่ประชุมผู้ถือหุ้น

1.  กำหนดนโยบายและแนวทางการดำเนินงานของบริษัท

2.  กำกับควบคุมดูแลให้ฝ่ายจัดการ ดำเนินการตามนโยบายที่กำหนดไว้อย่างมีประสิทธิภาพ
    และประสิทธิพล

3.  กำหนดระดับอำนาจดำเนินการ
    และการกำหนดนโยบายการบริหารการเงินและการบริหารความเสี่ยงของกิจการ

รายชื่อและตำแหน่งคณะกรรมการ

1. นางกัลยาณี กยาวัฒนกิจ ประธานกรรมการ

2. นายสมนึก กยาวัฒนกิจ กรรมการผู้อำนวยการ

3. นายปรีชา พรประภา กรรมการ

4. นายทรงสิน คุณัติถานนท์ กรรมการ

5. นายสงวน เอื้อสุดกิจ ประธานกรรมการตรวจสอบ

6. นายชัย นวพันธ์ กรรมการ

7. นายสมพจน์ กยาวัฒนกิจ กรรมการ

8. นายกมล นครชัย กรรมการตรวจสอบ , กรรมการอิสระ

9. นายสมาน โอภาสวงศ์ กรรมการ

10. นางพริ้งเพรา โตกะคุณะ กรรมการ

11. นายสมศักดิ์ อนรรฆเสลา กรรมการตรวจสอบ , กรรมการอิสระ

กรรมการผู้มีอำนาจลงลายมือชื่อผูกพันตามเงื่อนไขในหนังสือรับรองบริษัทได้คือ กรรมการสองท่านลงลายมือชื่อร่วมกัน และประทับตราสำคัญของบริษัท

รายชื่อและตำแหน่งผู้บริหารของบริษัท

1.  นายโครพย์ เหลืองโสภณ บรรณาธิการ

1.  นายสมมิตร โล่ห์พัฒนะกิจ ผู้ช่วยผู้อำนวยการ

2.  นางสาวรัตนา อมรแสนสุข ผู้จัดการสำนักผู้บริหาร

3.  นายเสนีย์ โชตินุชิตตระกูล ผู้จัดการฝ่ายโฆษณา

การสรรหากรรมการและผู้บริหาร 

การแต่งตั้งคณะกรรมการบริษัท จะถูกแต่งตั้งขึ้นโดยที่ประชุมใหญ่ของผู้ถือหุ้น ตาม พ.ร.บ.มหาชน
การพ้นวาระจากตำแหน่งกรรมการจะสลับหมุนเวียนทุกปี และจัดให้มีคณะกรรมการตรวจสอบ
กรรมการอิสระ ที่มีคุณสมบัติเหมาะสม เพื่อนำเสนอที่ประชุมผู้ถือหุ้นพิจารณาและอนุมัติแต่งตั้ง
ตามกฎและระเบียบข้อบังคับของตลาดหลักทรัพย์แห่งประเทศไทย
โดยใช้วิธีแต่งตั้งแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
ซึ่งบริษัทฯ จะได้มีการกำหนดสัดส่วนกรรมการที่เป็นตัวแทนของผู้ถือหุ้นแต่ละกลุ่ม
สืบเนื่องจากการถือหุ้นเป็นการกระจายการถือหุ้นในตลาดหลักทรัพย์มากกว่าการถือโดยกลุ่มใดกลุ่มหนึ่ง

ผู้ถือหุ้นมีสิทธิที่จะแต่งตั้งกรรมการของบริษัทฯ
ได้จากการลงมติในการประชุมผู้ถือหุ้นตามหลักเกณฑ์ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

1.  ผู้ถือหุ้นแต่ละคนใช้คะแนนเสียงที่มีอยู่ทั้งหมดตาม ก
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

2.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงหรือมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินกว่าจำนวนกรรมการที่จะพึงมีหรือจะพึงเลือกตั้งในครั้งนั้นให้ประธานที่ประชุมเป็นผู้ชี้ขาด

การสรรหาผู้บริหารของบริษัท
แต่งตั้งจากบุคคลที่คณะกรรมการคัดเลือกหรือประธานบริหารเสนอชื่อต่อคณะกรรมการบริษัทเป็นผู้แต่งตั้ง

อำนาจหน้าที่ของกรรมการตรวจสอบ

คณะกรรมการการตรวจสอบ ประกอบด้วยกรรมการของบริษัท 3 ท่าน เป็นผู้มีความเป็นอิสระ
ไม่มีผลประโยชน์หรือส่วนได้เสียไม่ว่าทางตรงหรือทางอ้อม
ทั้งในด้านการเงินและบริหารงานของบริษัท และเป็นอิสระจากกลุ่มผู้ถือหุ้นรายใหญ่
มีคุณสมบัติและไม่มีลักษณะต้องห้ามตามกฎของตลาดหลักทรัพย์แห่งประเทศไทย
โดยมีหน้าที่และความรับผิดชอบ ตามที่ได้รับมอบหมายจากคณะกรรมการบริษัทฯ ที่สำคัญดังนี้

1.  ดูแลรายงานทางการเงินของบริษัทให้อย่างถูกต้อง
    และเปิดเผยอย่างเพียงพอครบถ้วนและเชื่อถือได้

1.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

2.  พิจารณา คัดเลือก และเสนอแต่งตั้งผู้สอบบัญชีของบริษัท

3.  ดูแลให้ปฏิบัติตามข้อกำหนดและกฎหมายที่เกี่ยวข้อง

4.  ดูแลไม่ให้เกิดความขัดแย้งทางผลประโยชน์

5.  ปฏิบัติการอื่นใดตามที่คณะกรรมการของบริษัทมอบหมาย

6.  จัดทำรายงานการกำกับดูแลกิจการของคณะกรรมการการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานคณะกรรมการตรวจสอบ

อำนาจหน้าที่ของกรรมการอิสระ

กรรมการอิสระของบริษัท ประกอบด้วยกรรมการของบริษัท 2 ท่าน
ซึ่งเป็นอิสระจากกลุ่มผู้ถือหุ้นรายใหญ่ มีคุณสมบัติไม่ต้องห้าม คือ
มิได้เป็นลูกจ้างหรือพนักงานของบริษัท และถือหุ้นไม่เกินร้อยละ 0.50 ของทุนชำระแล้ว
มีหน้าที่ดูแลผลประโยชน์ของผู้ถือหุ้นทุกราย
และดูแลไม่ให้เกิดความขัดแย้งทางผลประโยชน์ระหว่างผู้ถือหุ้นกับบริษัท

ค่าตอบแทนผู้บริหาร

ในปีที่ผ่านมา ค่าตอบแทนรวมของกรรมการ จำนวน 14,000 บาท เป็นค่าตอบแทนในรูปเบี้ยประชุม

ในปีที่ผ่านมา ค่าตอบแทนรวมของกรรมการบริหารและผู้บริหาร จำนวน 1,664,466 บาท
เป็นค่าตอบแทนในรูปเงินเดือนและโบนัส

การกำกับดูแลกิจการ

คณะกรรมการของบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ที่เป็นไปตามแนวทางของตลาดหลักทรัพย์มาโดยตลอด

การดูแลเรื่องการใช้ข้อมูลภายใน

บริษัทมีนโยบายและมาตรการที่ชัดเจนในการดูแลพนักงานและผู้บริหาร
มิให้นำข้อมูลภายในหรือสารสนเทศภายในของบริษัทที่ยังไม่ได้เปิดเผยต่อสาธารณชนไปใช้เพื่อประโยชน์ส่วนตนไม่ว่าโดยตรงหรือโดยอ้อม
รวมถึงการซื้อขายหลักทรัพย์โดยเฉพาะในช่วง 1
เดือนก่อนที่งบการเงินเผยแพร่ต่อสาธารณชนอย่างเด็ดขาด

บุคลากร

ณ สิ้นปี 2546 บริษัทมีพนักงานทั้งสิ้น 101 คน ค่าตอบแทนของพนักงานเป็นจำนวนรวม
11,593,006.84 บาท เป็นค่าตอบแทนเงินเดือน โบนัส
ในการพัฒนาพนักงานเพื่อเพิ่มประสิทธิภาพและประสิทธิในการดำเนินงาน
โดยมุ่งเน้นพัฒนาเทคโนโลยีที่ทันสมัย ในขณะเดียวกัน
บริษัทไม่ละเลยความสำคัญของทรัพยากรบุคคลที่เป็นตัวขับเคลื่อนให้บริษัทเจริญเติบโตอย่างมั่นคง
โดยบริษัทส่งเสริมและสนับสนุนการพัฒนาความรู้ ความเชี่ยวชาญ
และทักษะการทำงานของพนักงานอย่างสม่ำเสมอ จัดฝึกอบรมสำหรับเทคโนโลยีใหม่ ๆ
ที่จะนำมาใช้ให้เกิดความชำนาญ และความคล่องแคล่ว
มีการศึกษาและพัฒนาอย่างต่อเนื่องเพื่อให้เกิดประโยชน์และความสะดวกในการทำงานให้มากที่สุด
สนับสนุนให้มีการจัดสวัสดิการที่ดีที่เหมาะสม
เพื่อให้บุคลากรทุกตำแหน่งหน้าที่มีศักยภาพในการปฏิบัติงานให้บรรลุเป้าหมายที่บริษัทฯกำหนดไว้